NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1971/2009

**1264a**

**S p r á v a**

Výboru Národnej rady Slovenskej republiky pre financie, rozpočet a menu o výsledku prerokovania návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní (tlač 1264) v druhom čítaní ( podľa § 78 zákona č. 350/1996 Z. z. o rokovacom poriadku Národnej rady Slovenskej republiky ).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto správu výboru k návrhu na vyslovenie súhlasu NR SR s uvedenými dodatkami :

**I.**

Predseda Národnej rady Slovenskej republiky rozhodnutím č. 1311 z 12. októbra 2009 pridelil návrh na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní (tlač 1264) :

* Výboru Národnej rady Slovenskej republiky pre financie, rozpočet a menu

Predmetný návrh na vyslovenie súhlasu NR SR bol prerokovaný v stanovenom termíne.

**II.**

Gestorský výbor nedostal do začatia rokovania o návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní (tlač 1264) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetným dodatkom zaujal výbor Národnej rady Slovenskej republiky toto stanovisko :

Odporúčanie pre Národnú radu Slovenskej republiky s uvedenými dodatkami **vysloviť súhlas**

* Výbor Národnej rady Slovenskej republiky pre financie, rozpočet a menu (uzn. č. 630 z  26. novembra 2009)

**IV.**

Z uznesenia výboru Národnej rady Slovenskej republiky uvedených pod bodom III. tejto správy nevyplynuli iné návrhy.

**V.**

Gestorský výbor na základe stanovísk poslancov k návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní (tlač 1264) vyjadrených v rozprave k tomuto návrhu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

odporúča Národnej rade Slovenskej republiky

podľa čl. 86 písm. d) Ústavy SR

s Dodatkami k Dohode o Medzinárodnom menovom fonde **vysloviť súhlas;**

Predmetná správa výboru o návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní (tlač 1264a) bola schválená uznesením gestorského výboru č. 634 z 26. novembra 2009. Výbor určil poslanca **Jozefa Mikuša** za spravodajcu výboru.

Zároveň ho poveril

predniesť správu výboru na schôdzi Národnej rady Slovenskej republiky

Návrh na uznesenie Národnej rady Slovenskej republiky je prílohou tejto správy.

Bratislava 26. novembra 2009

**Jozef B u r i a n**

**predseda**

**Výboru NR SR pre financie, rozpočet a menu**

Národná rada Slovenskej republiky

IV. volebné obdobie

–––––––––––––––––––––––––––––––––––––––––––––––––––––––

K číslu: 1971/2009

# Návrh

**Uznesenie**

**národnej rady slovenskej republiky**

zo dňa .......decembra 2009

k  návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní (tlač 1264)

**Národná rada Slovenskej republiky**

podľa článku 86 písm. d) Ústavy Slovenskej republiky

## v y s l o v u j e s ú h l a s

s Dodatkami k Dohode o Medzinárodnom menovom fonde